
JUDEŢUL TIMIŞ

MUNICIPIUL TIMIŞOARA

SERVICIUL ŞCOLI SPITALE
NR. SC2019-5780/11.03.2019 
                                  _______________________________________________________________                                                                       
RAPORT DE SPECIALITATE
Privind schimbarea destinaţiei spaţiului  de la parterul căminului internat al fostului Colegiu Tehnic „Ion Mincu” din Timişoara, şi a terenului  de acces situate în str. Franz Listz nr. 3  precum şi atribuirea prin închiriere directă către Direcţia Generală de Asistenţă Socială şi Protecţia Copilului Timiş.
     Având în vedere Expunerea de motive nr. SC2019-5780/11.03.2019  a Primarului Municipiului Timişoara şi Proiectul de hotărâre privind  schimbarea destinaţiei spaţiului  de la parterul căminului internat al fostului Colegiu Tehnic „Ion Mincu” din Timişoara, şi a terenului  de acces situate în str. Franz Listz nr. 3  precum şi atribuirea prin închiriere directă către Direcţia Generală de Asistenţă Socială şi Protecţia Copilului Timiş.
    Facem următoarele precizări:
    Direcţia Generală de Asistenţă Socială şi Protecţia Copilului Timiş, se află în structura organizatorică a Consiliului Judeţean Timiş şi funcţionează la parterul căminului aferent fostului Colegiu Tehnic “Ion Mincu” din str. Franz Listz nr. 3. Contractul  de închiriere încheiat în baza HCLMT nr. 325/18.06.2013, pentru spaţiul în suprafaţă de 346,39 mp şi teren  de  acces în suprafaţă de 207, 00 mp  a expirat la data de 30.06.2018. Chiria lunară  a fost de 1124,60 lei din care  865,85 lei pentru spaţiul de 346,39 mp şi 258,75 lei  pentru teren, la tarifele aprobate prin HCL nr. 299/30.05.2013  respectiv de 2,5 lei/mp pentru spaţiu şi 1,25 lei /mp pentru teren .  
   Prin adresa cu nr.15094/07.03.2018, înregistrată la instituţia noastră sub nr.SC2018-6008 din 14.03.2018, Direcţia Generală de Asistenţă Socială şi Protecţia Copilului a solicitat prelungirea contactului de închiriere  pentru acest spaţiu. 
    Conform  prevederilor art. 112, alin. 6 din Legea educaţiei naţionale nr.1/2011 şi  Ordinul nr. 5819/2016 al Ministerului Educaţiei Naţionale privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, închirierea, darea în administrare sau în folosinţă gratuită a unui spaţiu se poate face după obţinerea avizului conform al Ministrului Educaţiei Naţionale de schimbare a destinaţiei  a spaţiului respectiv.
   Conform procesului verbal din data de 17.07.2018, Comisia de analiză a spaţiilor temporar disponibile, situate în imobilele instituţiilor şcolare şi medicale aflate în proprietatea municipiului Timişoara a fost de acord cu solicitarea Direcţiei Generale de Asistenţă Socială şi Protecţia Copilului, cu condiţia obţinerii avizului conform al Ministrului Educaţiei Naţionale pentru schimbarea destinaţiei spaţiului.        
   Serviciul Şcoli Spitale a parcurs etapele necesare obţinerii avizului conform al Ministrului Educaţiei Naţionale de schimbare a destinaţiei a spaţiului şi a fost adoptată  HCL nr. 405/27.07.2018 prin care s-a aprobat propunerea de schimbare a destinaţiei spaţiului în suprafaţă de 346,39 mp, situat la parterul căminului internat al fostului Colegiul Tehnic „Ion Mincu”  din  Timişoara, str. Franz Liszt nr. 3 şi a terenului  în suprafaţă de 180,60 mp, pe o perioadă de 5 ani, în vederea atribuirii  prin închiriere directă către  Direcţia Generală de Asistenţă Socială şi Protecţia Copilului Timiş şi  s-a solicitat avizul de schimbare a destinaţiei spaţiului de la Ministerul Educaţiei Nationale. 
   Prin adresa cu nr. 37245/5039/13.12.2018 înregistrată la instituţia noastră sub nr. SC2018-31425/28.12.2018 Ministerul Educaţiei Naţionale a transmis  Avizul conform nr. 11392/11.12.2018 privind schimbarea destinaţiei spaţiului în suprafaţă de 346,39 mp, situat la parterul căminului internat al fostului Colegiul Tehnic „Ion Mincu” din  Timişoara, str. Franz Listz nr. 3 şi a terenului  în suprafaţă de 180,60 mp din totalul de 1116,00 mp, în vederea  desfăşurării  activităţii  Direcţiei Generală de Asistenţă Socială şi Protecţia Copilului Timiş, pe o perioadă de 5 ani. 
   În vederea închirieri prin atribuire directă a  spaţiului în suprafaţă de 346,39 mp, situat la parterul căminului internat al fostului Colegiul Tehnic „Ion Mincu”  din  Timişoara, str. Franz Liszt nr. 3 şi a terenului în suprafaţă de 180,60 mp, către Direcţia Generală de Asistenţă Socială şi Protecţia Copilului Timiş, a fost  a întocmit  un Raport de evaluare  din care a rezultat un preţ de închiriere de  37,00 lei/mp/lună  pentru spaţiu şi 6,67 lei/mp/lună pentru teren, rezultând o chirie totală de  14.021,00 lei /lună echivalentul a 3027,00 euro/lună calculată la cursul valutar de 4,6621 lei din data de 02.11.2018      

   Direcţia Generală de Asistenţă Socială şi Protecţia Copilului Timiş este o instituţie publică aflată în structura organizatorică a Consiliului Judeţean Timiş, spaţiul mai sus menţionat poate fi atribuit prin închiriere directă.
   Închirierea bunurilor proprietate publică a unităţilor administrativ-teritoriale se aprobă prin hotărârea consiliului local, potrivit prevederilor  art 14 alin 1 din Legea 213/1998 privind bunurile proprietate publică 
   Schimbarea destinaţiei  spaţiului şi terenului va opera de la data intrării  în vigoare a HCL, până la data de 11.12.2023, dată la care expiră Avizul conform nr. 11392/11.12.2018  al  Ministrului  Educaţiei Naţionale iar contractul de închiriere îşi va produce efecte de la  data semnării de către părţii până la data de 11.12.2023.
   Având în vedere de cele de mai sus apreciem că proiectul de  hotărâre privind schimbarea destinaţiei spaţiului  de la parterul căminului internat al fostului Colegiu Tehnic „Ion Mincu” din Timişoara, şi a terenului  de acces situate în str. Franz Listz nr. 3  precum şi atribuirea prin închiriere directă către  Direcţia Generală de Asistenţă Socială şi Protecţia Copilului Timiş, îndeplineşte condiţiile pentru a fi supus dezbaterii Consiliului Local al Municipiului Timişoara.
                  ŞEF SERVICIU ,



                       CONSILIER,

                    Anca Lăudatu                                                               Ciucur Ioana

  Cod.FO 53-01,Ver.1

